Paukščių sala (Slovakija)

Paukščių sala () – nedidelė salelė Slovakijoje, į pietvakarius nuo Šamorino, Dunojaus upėje įrengtame Gabčikovo tvenkinyje, Hrušovskos užutėkyje. Plotas – 6,86 ha. Paviršių užima daugiausia pievos, yra retmiškių, pavienių medžių. Pakrantės skardingos, sunkiai prieinamos.

Paukščių sala – svarbi vandens paukščių buveinė. Čia peri rudagalviai kirai, juodagalviai kirai, upinės žuvėdros, žiemoja kuoduotosios antys, rudagalvės antys, baltakaktės žąsys.

Kategorija:Upių salos
Kategorija:Slovakijos geografija